title: 2014/707/YUTP: Poliittisten ja turvallisuusasioiden komitean päätös EULEX KOSOVO/2/2014, annettu 9 päivänä lokakuuta 2014 , Kosovossa toteutettavan Euroopan unionin oikeusvaltio-operaation, EULEX KOSOVO, operaation johtajan nimittämisestä

text:
               11.10.2014

               FI

               Euroopan unionin virallinen lehti

               L 295/59

         POLIITTISTEN JA TURVALLISUUSASIOIDEN KOMITEAN PÄÄTÖS EULEX KOSOVO/2/2014,
   annettu 9 päivänä lokakuuta 2014,
   Kosovossa toteutettavan Euroopan unionin oikeusvaltio-operaation, EULEX KOSOVO (1), operaation johtajan nimittämisestä

      (2014/707/YUTP)

   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon Kosovossa toteutettavasta Euroopan unionin oikeusvaltio-operaatiosta, EULEX KOSOVO, 4 päivänä helmikuuta 2008 hyväksytyn neuvoston yhteisen toiminnan 2008/124/YUTP (2) ja erityisesti sen 12 artiklan 2 kohdan,
   sekä katsoo seuraavaa:

               (1)

               Yhteisen toiminnan 2008/124/YUTP 12 artiklan 2 kohdassa valtuutetaan poliittisten ja turvallisuusasioiden komitea Euroopan unionista tehdyn sopimuksen 38 artiklan mukaisesti tekemään asiaankuuluvat Euroopan unionin oikeusvaltio-operaation, EULEX KOSOVO, poliittista valvontaa ja strategista johtoa koskevat päätökset, mukaan lukien päätös operaation johtajan nimittämisestä.

               (2)

               Poliittisten ja turvallisuusasioiden komitea hyväksyi 17 päivänä kesäkuuta 2014 päätöksen EULEX KOSOVO/1/2014 (3) EULEX KOSOVOn operaation johtajan toimeksiannon jatkamisesta 14 päivään lokakuuta 2014.

               (3)

               Neuvosto hyväksyi 12 päivänä kesäkuuta 2014 päätöksen 2014/349/YUTP (4), jolla muutettiin yhteistä toimintaa 2008/124/YUTP ja jatkettiin EULEX KOSOVOn kestoa 14 päivään kesäkuuta 2016.

               (4)

               Unionin ulkoasioiden ja turvallisuuspolitiikan korkea edustaja on 25 päivänä syyskuuta 2014 ehdottanut suurlähettiläs Gabriele MEUCCIn nimittämistä EULEX KOSOVOn operaation johtajaksi 15 päivänä lokakuuta 2014 alkavaksi ja 14 päivänä kesäkuuta 2015 päättyväksi kaudeksi,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään suurlähettiläs Gabriele MEUCCI Kosovossa toteutettavan Euroopan unionin oikeusvaltio-operaation, EULEX KOSOVO, operaation johtajaksi 15 päivänä lokakuuta 2014 alkavaksi ja 14 päivänä kesäkuuta 2015 päättyväksi kaudeksi.
   2 artikla
   Tämä päätös tulee voimaan päivänä, jona se hyväksytään.
   Sitä sovelletaan 15 päivästä lokakuuta 2014.

      Tehty Brysselissä 9 päivänä lokakuuta 2014.

            Poliittisten ja turvallisuusasioiden komitean puolesta

            Puheenjohtaja

         W. STEVENS

      (1)  Nimitys ”Kosovo” ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244/1999 ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.

      (2)  EUVL L 42, 16.2.2008, s. 92.

      (3)  Poliittisten ja turvallisuusasioiden komitean päätös EULEX KOSOVO/1/2014, annettu 17 päivänä kesäkuuta 2014, Kosovossa toteutettavan Euroopan unionin oikeusvaltio-operaation, EULEX KOSOVO, operaation johtajan toimeksiannon jatkamisesta (EUVL L 180, 20.6.2014, s. 17).

      (4)  Neuvoston päätös 2014/349/YUTP, annettu 12 päivänä kesäkuuta 2014, Kosovossa toteutettavasta Euroopan unionin oikeusvaltio-operaatiosta (EULEX KOSOVO) hyväksytyn yhteisen toiminnan 2008/124/YUTP muuttamisesta (EUVL L 174, 13.6.2014, s. 42).


title: 2008/535/EY: Euroopan parlamentin päätös 24. huhtikuuta 2007 vastuuvapauden myöntämisestä Euroopan verkko- ja tietoturvaviraston talousarvion toteuttamisesta varainhoitovuonna 2005

text:
               15.7.2008

               FI

               Euroopan unionin virallinen lehti

               L 187/176

         EUROOPAN PARLAMENTIN PÄÄTÖS
   24. huhtikuuta 2007
   vastuuvapauden myöntämisestä Euroopan verkko- ja tietoturvaviraston talousarvion toteuttamisesta varainhoitovuonna 2005
   (2008/535/EY)
   EUROOPAN PARLAMENTTI, joka
   ottaa huomioon Euroopan verkko- ja tietoturvaviraston lopullisen tilinpäätöksen varainhoitovuodelta 2005 (1),
   ottaa huomioon tilintarkastustuomioistuimen kertomuksen Euroopan verkko- ja tietoturvaviraston tilinpäätöksestä varainhoitovuodelta 2005 sekä viraston vastaukset (2),
   ottaa huomioon neuvoston 27. helmikuuta 2007 antaman suosituksen (5711/2007 — C6-0080/2007),
   ottaa huomioon EY:n perustamissopimuksen ja erityisesti sen 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,
   ottaa huomioon Euroopan verkko- ja tietoturvaviraston perustamisesta 10. maaliskuuta 2004 annetun Euroopan parlamentin ja neuvoston asetuksen (EY) N:o 460/2004 (4) ja erityisesti sen 17 artiklan,
   ottaa huomioon neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,
   ottaa huomioon työjärjestyksen 71 artiklan ja liitteen V,
   ottaa huomioon talousarvion valvontavaliokunnan mietinnön (A6-0102/2007),

               1.

               myöntää Euroopan verkko- ja tietoturvaviraston johtajalle vastuuvapauden talousarvion toteuttamisesta varainhoitovuonna 2005;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan verkko- ja tietoturvaviraston johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Hans-Gert PÖTTERING

            Pääsihteeri

         Harald RØMER

      (1)  EUVL C 266, 31.10.2006, s. 16.

      (2)  EUVL C 312, 19.12.2006, s. 1.

      (3)  EYVL L 248, 16.9.2002, s. 1, asetus sellaisena kuin se on muutettuna asetuksella (EY, Euratom) N:o 1995/2006 (EUVL L 390, 30.12.2006, s. 1).

      (4)  EUVL L 77, 13.3.2004, s. 1.

      (5)  EYVL L 357, 31.12.2002, s. 72.
    ---documentbreak---

               15.7.2008

               FI

               Euroopan unionin virallinen lehti

               L 187/177

         EUROOPAN PARLAMENTIN PÄÄTÖSLAUSELMA
   24. huhtikuuta 2007
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan verkko- ja tietoturvaviraston talousarvion toteuttamisesta varainhoitovuonna 2005
   EUROOPAN PARLAMENTTI, joka
   ottaa huomioon Euroopan verkko- ja tietoturvaviraston lopullisen tilinpäätöksen varainhoitovuodelta 2005 (1),
   ottaa huomioon tilintarkastustuomioistuimen kertomuksen Euroopan verkko- ja tietoturvaviraston tilinpäätöksestä varainhoitovuodelta 2005 sekä viraston vastaukset (2),
   ottaa huomioon neuvoston 27. helmikuuta 2007 antaman suosituksen (5711/2007 — C6-0080/2007),
   ottaa huomioon EY:n perustamissopimuksen ja erityisesti sen 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,
   ottaa huomioon Euroopan verkko- ja tietoturvaviraston perustamisesta 10. maaliskuuta 2004 annetun Euroopan parlamentin ja neuvoston asetuksen (EY) N:o 460/2004 (4) ja erityisesti sen 17 artiklan,
   ottaa huomioon neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,
   ottaa huomioon työjärjestyksen 71 artiklan ja liitteen V,
   ottaa huomioon talousarvion valvontavaliokunnan mietinnön (A6-0102/2007),

               A.

               ottaa huomioon, että tilintarkastustuomioistuin totesi saaneensa riittävän varmuuden siitä, että 31. joulukuuta 2005 päättyneen varainhoitovuoden tilinpäätös on luotettava ja tilien perustana olevat toimet ovat kaiken kaikkiaan lailliset ja asianmukaiset,

         Useimpia erillisessä vastuuvapausmenettelyssä olevia EU:n erillisvirastoja koskevat yleiset näkökohdat

               1.

               katsoo, että erillisvirastojen jatkuvasti kasvava määrä ja tiettyjen erillisvirastojen toiminta eivät vaikuta sopivan yhteen yleisen toimintakehyksen kanssa, eivätkä tiettyjen erillisvirastojen toimivaltuudet aina vastaa unionin todellisia tarpeita eivätkä sen kansalaisten odotuksia, ja toteaa, että yleisesti erillisvirastojen julkisuuskuva ja tiedotusvälineiden niistä esittämä arvostelu eivät aina ole myönteisiä;

               2.

               pyytää komissiota sen tähden määrittelemään uusien erillisvirastojen perustamiseen liittyvän yleisen toimintakehyksen sekä tekemään ennen kunkin uuden viraston perustamista kustannus-hyötyselvityksen ja valvomaan, ettei toiminta mene päällekkäin muiden erillisvirastojen toiminnan tai muiden yhteisön elinten toimivaltuuksien kanssa;

               3.

               kehottaa tilintarkastustuomioistuinta antamaan kustannus-hyötyselvityksestä lausuntonsa ennen parlamentin päätöstä asiasta;

               4.

               pyytää komissiota esittämään viiden vuoden välein selvityksen kunkin olemassa olevan viraston tarjoamasta lisäarvosta; pyytää kaikkia asianomaisia toimielimiä toteuttamaan tarvittavat toimet viraston toimenkuvan muuttamiseksi tai viraston lakkauttamiseksi, jos viraston tarjoamasta lisäarvosta annetaan kielteinen arvio;

               5.

               ottaa huomioon sääntelyvirastojen kasvavan määrän ja pitää sen vuoksi valitettavana, että vielä ei ole saatu päätökseen neuvotteluja esityksestä näiden virastojen toimintakehystä koskevaksi toimielinten väliseksi sopimukseksi, ja kehottaa komission toimivaltaisia yksiköitä tekemään yhteistyössä tilintarkastustuomioistuimen kanssa kaikkensa, jotta tämä sopimus saadaan pian tehtyä;

               6.

               toteaa, että komission talousarviovastuun vuoksi erillisvirastojen ja komission välisiä yhteyksiä on vahvistettava; kehottaa komissiota ja neuvostoa tekemään kaikkensa, jotta komissio saisi 31. joulukuuta 2007 mennessä kokoon määrävähemmistön sääntelyvirastojen valvontaelimiin, ja toimimaan vastaavalla tavalla aina uusia erillisvirastoja perustettaessa;

               7.

               kehottaa tilintarkastustuomioistuinta sisällyttämään vuosikertomukseensa uuden luvun, jossa käsitellään erillisvirastoja, jotta niiden harjoittamasta EU-varojen käytöstä saataisiin paljon parempi käsitys;

               8.

               vahvistaa periaatteen, jonka mukaan kaikkien yhteisön erillisvirastojen, saivatpa ne avustusta tai eivät, on saatava parlamentilta vastuuvapaus jopa siinä tapauksessa, että niiden perustamistekstin nojalla myös toinen vastuuvapausviranomainen on osallisena;

               9.

               kehottaa tilintarkastustuomioistuinta tarkastamaan kaikkien erillisvirastojen varainhoidon moitteettomuuden ja tekemään siitä selkoa parlamentin asiasta vastaaville valiokunnille, talousarvion valvontavaliokunta mukaan luettuna;

               10.

               panee merkille, että erillisvirastojen määrä kasvaa jatkuvasti ja että niiden perustamisesta ja valvonnasta vastaavien komission pääosastojen on entistä tärkeämpää kehittää yhteinen erillisvirastoja koskeva strategia ottaen huomioon, että komissio kantaa erillisvirastojen toiminnasta poliittista vastuuta, joka on huomattavasti logistista tukea kauaskantoisempaa; katsoo, että tämän strategian kehittämisessä saattaisi olla hyödyllistä käyttää esimerkkinä rakennetta, jonka erillisvirastot loivat kyseisissä pääosastoissa tapahtuvaa koordinointia varten;

               11.

               kehottaa komissiota antamaan erillisvirastoille lisää hallinnollista ja teknistä tukea ottaen huomioon yhä monimutkaisemmiksi muuttuvat yhteisön hallinnolliset säännöt sekä tekniset ongelmat;

               12.

               panee merkille, että missään erillisvirastossa ei ole kurinpitoasioita käsittelevää elintä, ja kehottaa komission yksiköitä toteuttamaan tarvittavat toimet kyseisen välineen perustamiseksi pikaisesti;

               13.

               on tyytyväinen huomattaviin parannuksiin EU:n erillisvirastojen koordinoinnissa, jonka avulla ne pystyvät ratkomaan toistuvia ongelmia ja tekemään tehokkaammin yhteistyötä komission ja parlamentin kanssa;

               14.

               katsoo, että useiden erillisvirastojen yhteisen tukipalvelun luominen on toimenpide, jota kannattaa jatkaa ja laajentaa, jotta niiden taloushallinnon tietojärjestelmät saataisiin yhdenmukaistettua komission vastaavien järjestelmien kanssa;

               15.

               kehottaa erillisvirastoja parantamaan yhteistyötä ja tavoitteidensa yhteensovittamista alan toimijoiden kanssa; kannustaa komissiota hyväksymään tarvittavat menettelyt, joilla se tukee erillisvirastojen julkisuuskuvan parantamista ja vahvistaa niiden toiminnan näkyvyyttä;

               16.

               kehottaa komissiota ehdottamaan erillisvirastojen vuosikertomusten yhdenmukaistamista ja kehittämään tulosindikaattoreita, joiden avulla erillisvirastojen tehokkuutta on mahdollista verrata;

               17.

               kehottaa erillisvirastoja esittämään kunkin vuoden alussa tulosindikaattorit, joiden avulla niitä voidaan arvioida;

               18.

               kehottaa kaikkia erillisvirastoja käyttämään yhä laajemmin SMART-tavoitteita, joiden pitäisi johtaa päämäärien realistisempaan asettamiseen ja toteuttamiseen;

               19.

               on tilintarkastustuomioistuimen kanssa yhtä mieltä siitä, että myös komissio kantaa vastuuta erillisvirastojen hallinnosta (ja niiden varainhoidosta); kehottaa komissiota sen vuoksi valvomaan eri erillisvirastojen hallinnointia ja tarvittaessa opastamaan ja auttamaan niitä siinä varsinkin tarjouskilpailumenettelyjen asianmukaisen toteuttamisen, rekrytointimenettelyjen avoimuuden, moitteettoman varainhoidon (käyttämättä jääneet varat ja ylibudjetointi) ja erityisesti sisäistä valvontarakennetta koskevien sääntöjen asianmukaisen soveltamisen yhteydessä;

               20.

               katsoo, että erillisvirastojen työohjelmista on käytävä ilmi niiden tavoitteet operatiivisella ja mitattavissa olevalla tavalla ja että komission sisäisen valvonnan standardit olisi otettava asianmukaisesti huomioon;

         Erityiset näkökohdat

               21.

               panee merkille, että varainhoitovuoden 2005 talousarvion toteuttamiselle oli ominaista, että määrärahojen sitomisaste oli alhainen (70 prosenttia) ja että merkittävä osa varoista siirrettiin seuraavaan varainhoitovuoteen (keskimäärin yli 40 prosenttia ja toimintamenojen kohdalla lähes 80 prosenttia), ja toteaa, että tähän ovat osittain syynä viraston käynnistysvaiheeseen liittyneet ongelmat sekä se, että virasto alkoi saavuttaa toimintakykyä vasta vuoden 2005 toisella puoliskolla;

               22.

               panee merkille, että virasto ei ollut alkanut soveltaa toimintojohtamista, vaikka siitä on säädetty viraston varainhoitoasetuksessa ja vaikka sitä sovelletaan yleiseen talousarvioon toimintaa koskevan seurannan parantamiseksi.

      (1)  EUVL C 266, 31.10.2006, s. 16.

      (2)  EUVL C 312, 19.12.2006, s. 1.

      (3)  EYVL L 248, 16.9.2002, s. 1, asetus sellaisena kuin se on muutettuna asetuksella (EY, Euratom) N:o 1995/2006 (EUVL L 390, 30.12.2006, s. 1).

      (4)  EUVL L 77, 13.3.2004, s. 1.

      (5)  EYVL L 357, 31.12.2002, s. 72.


title: Komission päätös, annettu 3 päivänä syyskuuta 2011 , julkisia hankintoja käsittelevän sidosryhmien edustajista koostuvan komission asiantuntijaryhmän perustamisesta ja julkisten hankintojen avaamista käsittelevän neuvoa-antavan komitean perustamisesta tehdyn päätöksen 87/305/ETY korvaamisesta ETA:n kannalta merkityksellinen teksti

text:
               4.10.2011

               FI

               Euroopan unionin virallinen lehti

               C 291/2

         KOMISSION PÄÄTÖS,
   annettu 3 päivänä syyskuuta 2011,
   julkisia hankintoja käsittelevän sidosryhmien edustajista koostuvan komission asiantuntijaryhmän perustamisesta ja julkisten hankintojen avaamista käsittelevän neuvoa-antavan komitean perustamisesta tehdyn päätöksen 87/305/ETY korvaamisesta
   (ETA:n kannalta merkityksellinen teksti)
   2011/C 291/02
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   sekä katsoo seuraavaa:

               (1)

               Eurooppa 2020 -strategiassa painotetaan, että julkisia hankintoja koskevalla politiikalla olisi varmistettava julkisten varojen tehokkain käyttö ja pidettävä hankintamarkkinat avoimina unionin laajuisesti. Tämä koskee erityisesti monien jäsenvaltioiden ankaria budjettirajoituksia ja taloudellisia vaikeuksia.

               (2)

               Eurooppa 2020 -strategiassa korostetaan, että julkisia hankintoja koskevilla säännöillä olisi parannettava liiketoimintaympäristöä, etenkin innovatiivisten pienten ja keskisuurten yritysten osalta, jolloin tuetaan siirtymistä resurssitehokkaaseen talouteen. Julkisia hankintoja koskevalla politiikalla olisi myös edistettävä yhteisten yhteiskunnallisten tavoitteiden saavuttamista, mihin kuuluu ilmastonmuutoksen torjuminen ja innovaatioiden edistäminen. Nämä ovat Euroopan kohtaamia tärkeitä uusia haasteita.

               (3)

               Tässä yhteydessä julkisten hankintojen avaamista käsittelevän neuvoa-antavan komitean perustamisesta 26 päivänä toukokuuta 1987 tehdyllä komission päätöksellä 87/305/ETY (1) perustettu kehys ei ole enää sopiva antamaan komissiolle asiantuntijuutta ja käytännön panostusta, joita tarvitaan unionin julkisia hankintoja koskevan politiikan muuttuviin haasteisiin.

               (4)

               Sen vuoksi on tarpeen perustaa julkisia hankintoja käsittelevä asiantuntijaryhmä uuden lainsäädäntökehyksen mukaisesti, minkä ansioista ryhmä voi toimia asiantuntijaryhmiä koskevan komission uuden kehyksen (2) mukaisesti ja komissio saa tarvittavaa asiantuntemusta, kokemusta ja näkemystä julkisten hankintojen alalla kohdattaviin uusiin haasteisiin vastaamiseksi.

               (5)

               Täten ryhmän olisi autettava komissiota kehittämään korkealaatuista hankintakeskustelua ja -politiikkaa. Ryhmän olisi mahdollisuuksien mukaan valmisteltava kertomuksia tai annettava lausuntoja auttaakseen komissiota unionin julkisia hankintoja koskevan politiikan ja lainsäädännön kehittämisessä ja täytäntöönpanossa.

               (6)

               Lisäksi tällainen keskustelufoorumi tekisi mahdolliseksi tiedottaa asianomaisille tahoille unionin hankintoja koskevien sääntöjen suunnittelusta ja soveltamisesta.

               (7)

               Edellä esitetyn perusteella ryhmän olisi koostuttava jäsenistä, jotka on valittu henkilökohtaisten kykyjensä ja/tai edustamiensa intressien perusteella, sekä järjestöistä. Näiden jäsenten olisi edustettava eri aloja. Jäsenten joukossa olisi oltava esimerkiksi oikeusalalla toimivia henkilöitä, hankintasopimusten kanssa tekemisissä olevia tekniikan asiantuntijoita, akateemisia henkilöitä, toimiala- ja ammattijärjestöjä sekä hankintaviranomaisten tai -yksiköiden yhteenliittymiä.

               (8)

               Sekä sukupuolten että maantieteellisten alueiden olisi oltava mahdollisimman tasapuolisesti edustettuina ryhmässä.

               (9)

               Kaikkien jäsenten olisi osallistuttava aktiivisesti ja asianmukaisesti kokouksiin ja niiden valmisteluihin sekä tarvittaessa niiden seurantaan.

               (10)

               Henkilötietojen käsittelyssä olisi noudatettava yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annettua Euroopan parlamentin ja neuvoston asetusta (EY) N:o 45/2001 (3).

               (11)

               Sen vuoksi päätös 87/305/ETY olisi kumottava,

         ON HYVÄKSYNYT TÄMÄN PÄÄTÖKSEN:
   1 artikla
   Julkisia hankintoja käsittelevä sidosryhmien edustajista koostuva komission asiantuntijaryhmä
   Perustetaan julkisia hankintoja käsittelevä sidosryhmien edustajista koostuva asiantuntijaryhmä, jäljempänä ’ryhmä’.
   Tämä ryhmä korvaa päätöksellä 87/305/ETY perustetun julkisten hankintojen avaamista käsittelevän neuvoa-antavan komitean.
   2 artikla
   Ryhmän tehtävät
   Ryhmän tehtäviin kuuluu antaa komissiolle korkealaatuista laillista, taloudellista, teknistä ja/tai käytännön näkemystä ja asiantuntijuutta auttaakseen sitä unionin julkisia hankintoja koskevan politiikan luomisessa.
   Näitä tehtäviä voivat olla:

               a)

               laillisten ja taloudellisten analyysien tekeminen ja julkisia hankintoja koskevien merkittävien kehityssuuntien tai rakenteellisten muutosten kommentointi, sekä näiden vaikutus unionin politiikkaan

               b)

               palautteen antaminen komission yksiköille haasteista ja kehityssuunnista tietyillä toimialoilla, joita julkiset hankinnat saattavat koskea, sekä sopivien ratkaisujen ehdottaminen

               c)

               osallistuminen unionin julkisia hankintoja koskevan politiikan tehokkuuden parantamiseen tähtäävään työskentelyyn

               d)

               osallistuminen julkisia hankintoja koskevaan komission valmistelevaan lainsäädäntötyöhön

               e)

               komission yksiköiden avustaminen asiaankuuluvan Euroopan unionin tuomioistuimen oikeuskäytännön analysoinnissa.

         Ryhmän lausunnot eivät sido komissiota eivätkä sen yksiköitä.
   3 artikla
   Kuuleminen
   Komissio tai sen yksiköt voivat kuulla ryhmää kaikista kysymyksistä, jotka liittyvät unionin julkisia hankintoja koskeviin toimintatapoihin, lakeihin ja käytänteisiin.
   4 artikla
   Jäsenten nimittäminen
   1.   Ryhmässä on enintään 20 jäsentä.
   2.   Nimitettävät jäsenet ovat yksityishenkilöitä, yhteistä etua edustavia henkilöitä ja/tai komission asiantuntijaryhmiä koskevien horisontaalisten sääntöjen 8 kohdassa tarkoitettuja järjestöjä.
   3.   Kaikkien jäsenten ja niiden edustajien on osallistuttava aktiivisesti ja asianmukaisesti kokouksiin ja niiden valmisteluihin sekä tarvittaessa niiden seurantaan.
   4.   Komission yksiköt julkaisevat hakuilmoituksen ryhmän jäsenten valitsemiseksi.
   5.   Sisämarkkinoiden ja palveluiden pääosaston pääjohtaja nimittää jäsenet. Nämä jäsenet nimitetään sellaisten yksityishenkilöiden ja järjestöjen joukosta, joilla on pätevyyttä 2 ja 3 artiklassa tarkoitetuilla aloilla ja jotka ovat vastanneet hakuilmoitukseen.
   Järjestöt nimittävät edustajansa. Sisämarkkinoiden ja palveluiden pääosaston pääjohtaja voi kieltäytyä nimittämästä jonkin järjestön edustajaa, jos tämä ei täytä hakuilmoituksessa esitettyjä vaatimuksia. Tällaisissa tapauksissa kyseisen järjestön on nimitettävä toinen edustaja.
   6.   Sisämarkkinoiden ja palveluiden pääosaston pääjohtaja nimittää jäsenet kolmeksi vuodeksi. Heidän toimikautensa voidaan uusia korkeintaan kolmen vuoden ajaksi. Sisämarkkinoiden ja palveluiden pääosaston pääjohtaja päättää yhden tai useamman jäsenen toimikauden uusimisesta sen perusteella, kuinka laadukasta, säännöllistä ja oleellista jäsenen 3 kohdassa määritelty osallistuminen on ollut.
   Jäsenten on toimittava tehtävässään aktiivisesti, kunnes heidän tilalleen nimitetään uusi jäsen.
   7.   Voidaan säätää, että varajäseniä on oltava yhtä monta kuin nimitettäviä jäseniä. Varajäsenet nimitetään samoin ehdoin kuin jäsenet. Varajäsenet korvaavat poissa olevat tai estyneet jäsenet automaattisesti.
   8.   Sellaisen jäsenen tilalle, joka ei enää pysty osallistumaan tehokkaasti ryhmän työhön, joka eroaa tehtävästään tai joka ei täytä tämän artiklan 5 kohdassa tai perussopimuksen 339 artiklassa vahvistettuja edellytyksiä, voidaan nimittää uusi jäsen jäljellä olevaksi toimikaudeksi.
   9.   Jäsenet nimitetään tehtäväänsä yksityishenkilöinä, ja he toimivat riippumattomina ja yleisen edun mukaisesti. Yksityishenkilöt, jotka on nimitetty ryhmään edustamaan sidosryhmien yhteistä etua, eivät saa edustaa yhtä yksittäistä sidosryhmää.
   10.   Yksityishenkilöinä nimitettyjen henkilöiden, yhteistä etua edustavien yksityishenkilöiden ja järjestöjen nimet julkaistaan komission asiantuntijaryhmien ja vastaavanlaisten elinten rekisterissä, jäljempänä ’rekisteri’. Yksityishenkilöiden edustamat intressit julkaistaan myös rekisterissä.
   Yksityishenkilöt, jotka eivät halua nimiään julkaistavan, voivat pyytää poikkeusta ensimmäisessä alakohdassa säädetystä julkaisuvelvollisuudesta. Poikkeus myönnetään ainoastaan, jos asiantuntijan nimen julkaiseminen voisi vaarantaa hänen turvallisuutensa tai koskemattomuutensa tai perusteetta loukata hänen yksityisyyttään.
   11.   Henkilötietojen keräämisessä, käsittelyssä ja julkaisussa noudatetaan asetusta (EY) N:o 45/2001 (4).
   5 artikla
   Toiminta
   1.   Ryhmän puheenjohtajana toimii komission yksiköiden edustaja.
   2.   Ryhmä toimii näiden yksiköiden pyynnöstä.
   3.   Komission yksiköt laativat kokousten esityslistan etukäteen. Tätä varten yksiköt voivat ottaa huomioon ryhmän jäsenten esittämiä ehdotuksia.
   4.   Komission yksiköt voivat päättää, että ryhmä kokoontuu kokonaisuudessaan tai alaryhmissä, jotka tällöin koostuvat jäsenistä, joiden asiantuntijuudella ja/tai intresseillä on erityistä merkitystä kyseisen kokouksen esityslistalla oleviin kohtiin.
   5.   Komission yksiköt voivat kutsua ryhmän ulkopuolelta asialistalla olevan alan erityisasiantuntijoita osallistumaan tilapäisesti ryhmän työskentelyyn. Lisäksi komission yksiköt voivat antaa tarkkailijan aseman asiantuntijaryhmiä koskevien horisontaalisten sääntöjen 8 kohdan 3 kohdassa määritellyille yksityishenkilöille, organisaatioille ja ehdokasmaille.
   6.   Kaikkien ryhmän jäsenten ja niiden edustajien sekä kutsuttujen asiantuntijoiden ja tarkkailijoiden on noudatettava perussopimuksissa ja niiden täytäntöönpanosäännöissä vahvistettuja salassapitovelvollisuuksia sekä EU:n turvaluokiteltujen tietojen suojelua koskevia komission turvallisuussääntöjä, jotka vahvistetaan komission päätöksen 2001/844/EY, EHTY, Euratom liitteessä (5). Sisämarkkinoiden pääjohtaja voi toteuttaa kaikki asianmukaiset toimenpiteet, jos näitä velvollisuuksia ei noudateta.
   7.   Ryhmän ja sen alaryhmien kokoukset pidetään komission tiloissa. Komissio huolehtii sihteeripalveluista. Ryhmän kokouksiin voi osallistua myös muita komission virkamiehiä, joita asia koskee.
   8.   Asiantuntijaryhmien työjärjestysmalli toimii ryhmän työjärjestyksen pohjana, ellei ryhmä ota käyttöönsä erityistä työjärjestysmallia.
   9.   Komissio julkaisee asiaankuuluvat tiedot ryhmän toiminnasta joko rekisterissä tai erityisesti tätä varten luodulla verkkosivustolla, jolle rekisteristä on linkki.
   6 artikla
   Kokouskulut
   1.   Ryhmän toimintaan osallistuvat henkilöt eivät saa palkkiota tehtäviensä hoitamisesta.
   2.   Ryhmän toimintaan osallistuvien matka- ja oleskelukustannukset korvataan komission voimassa olevien määräysten mukaisesti.
   3.   Mainitut kulut korvataan vuosittaisessa määrärahojen kohdentamista koskevassa menettelyssä myönnettyjen käytettävissä olevien määrärahojen rajoissa.
   7 artikla
   Kumoaminen
   Kumotaan päätös 87/305/ETY (6).

      Tehty Brysselissä 3 päivänä syyskuuta 2011.

            Komission puolesta

         Michel BARNIER

            Komission jäsen

      (1)  Julkisten hankintojen avaamista käsittelevän neuvoa-antavan komitean perustamisesta 26 päivänä toukokuuta 1987 tehty komission päätös 87/305/ETY (EYVL L 152, 12.6.1987, s. 32).

      (2)  SEC(2010) 1360 lopullinen.

      (3)  EYVL L 8, 12.1.2001, s. 1.

      (4)  Katso alaviite 3.

      (5)  SEC(2007) 639, 25.6.2007.

      (6)  Katso alaviite 1.


title: 2009/189/EY,Euratom: Euroopan parlamentin päätös 22. huhtikuuta 2008 vastuuvapauden myöntämisestä älykkään energiahuollon toimeenpanoviraston talousarvion toteuttamisesta varainhoitovuonna 2006

text:
               31.3.2009

               FI

               Euroopan unionin virallinen lehti

               L 88/67

      EUROOPAN PARLAMENTIN PÄÄTÖS

   22. huhtikuuta 2008
   vastuuvapauden myöntämisestä älykkään energiahuollon toimeenpanoviraston talousarvion toteuttamisesta varainhoitovuonna 2006
   (2009/189/EY, Euratom)
   EUROOPAN PARLAMENTTI, joka
   ottaa huomioon Euroopan unionin yleisen talousarvion varainhoitovuodeksi 2006 (1),
   ottaa huomioon Euroopan yhteisöjen lopullisen tilinpäätöksen varainhoitovuodelta 2006 — Nide I (SEC(2007) 1056 — C6-0390/2007, SEC(2007) 1055 — C6-0362/2007) (2),
   ottaa huomioon älykkään energiahuollon toimeenpanoviraston lopullisen tilinpäätöksen varainhoitovuodelta 2006 (3),
   ottaa huomioon komission vuosikertomuksen vastuuvapauden myöntävälle viranomaiselle varainhoitovuotta 2005 koskevien vastuuvapauden myöntämispäätösten seurannasta (KOM(2007) 538, KOM(2007) 537) sekä Euroopan parlamentille varainhoitovuotta 2005 koskevien vastuuvapauden myöntämispäätösten seurannasta annetun komission kertomuksen liitteenä olevan komission valmisteluasiakirjan (SEC(2007) 1185, SEC(2007) 1186),
   ottaa huomioon komission tiedonannon vuoden 2006 politiikan saavutuksista (KOM(2007) 67),
   ottaa huomioon komission tiedonannon ”Yhteenveto komission hallintosaavutuksista vuonna 2006” (KOM(2007) 274),
   ottaa huomioon komission vuosikertomuksen vastuuvapauden myöntävälle viranomaiselle vuonna 2006 toimitetuista sisäisistä tarkastuksista (KOM(2007) 280) sekä vastuuvapauden myöntävälle viranomaiselle vuonna 2006 toimitetuista sisäisistä tarkastuksista annetun vuosikertomuksen liitteenä olevan komission valmisteluasiakirjan (SEC(2007) 708),
   ottaa huomioon komission kertomuksen jäsenvaltioiden vastauksista tilintarkastustuomioistuimen vuosikertomukseen varainhoitovuodelta 2005 (KOM(2007) 118),
   ottaa huomioon Euroopan avoimuusaloitteesta 3. toukokuuta 2006 hyväksytyn komission vihreän kirjan (KOM(2006) 194),
   ottaa huomioon tilintarkastustuomioistuimen lausunnon nro 2/2004 ”yhtenäisestä tarkastusmallista” (single audit) (sekä yhteisön sisäisen valvonnan menettelyjä koskevan ehdotuksen) (4),
   ottaa huomioon komission tiedonannon suunnitelmasta yhdennetyn sisäisen valvonnan kehyksen kehittämiseksi (KOM(2005) 252),
   ottaa huomioon komission toimintasuunnitelman yhdennetyn sisäisen valvonnan kehyksen luomiseksi (KOM(2006) 9), komission seurantaraportin neuvostolle, Euroopan parlamentille ja Euroopan tilintarkastustuomioistuimelle komission toimintasuunnitelmasta yhdennetyn sisäisen valvonnan kehyksen luomiseksi (KOM(2007) 86) sekä raportin liitteenä olevan komission valmisteluasiakirjan (SEC(2007) 311),
   ottaa huomioon tilintarkastustuomioistuimen lausunnon nro 6/2007 jäsenvaltioiden vuotuisista yhteenvedoista, ”kansallisista ilmoituksista” sekä kansallisten tarkastuselinten EU-varojen osalta tekemästä tarkastustyöstä (5),
   ottaa huomioon komission toimintasuunnitelman komission valvontatehtävän vahvistamiseksi rakennetoimien yhteisen hallinnoinnin yhteydessä (KOM(2008) 97),
   ottaa huomioon komission kertomuksen neuvostolle, Euroopan parlamentille ja tilintarkastustuomioistuimelle komission toimintasuunnitelmasta yhdennetyn sisäisen valvonnan kehyksen luomiseksi (KOM(2008) 110) sekä kertomuksen liitteenä olevan komission valmisteluasiakirjan (SEC(2008) 259),
   ottaa huomioon tilintarkastustuomioistuimen kertomuksen älykkään energiahuollon toimeenpanoviraston tilinpäätöksestä varainhoitovuodelta 2006 sekä toimeenpanoviraston vastaukset (6),
   ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (7),
   ottaa huomioon neuvoston 12. helmikuuta 2008 antaman suosituksen (5855/2008 — C6-0083/2008),
   ottaa huomioon EY:n perustamissopimuksen 274, 275 ja 276 artiklan ja Euratomin perustamissopimuksen 179 a ja 180 b artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (8) ja erityisesti sen 55 artiklan,
   ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta 19. joulukuuta 2002 annetun neuvoston asetuksen (EY) N:o 58/2003 (9) ja erityisesti sen 14 artiklan 3 kohdan,
   ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta annetun neuvoston asetuksen (EY) N:o 58/2003 mukaisesta toimeenpanovirastojen varainhoitoa koskevasta malliasetuksesta 21. syyskuuta 2004 annetun komission asetuksen (EY) N:o 1653/2004 (10) ja erityisesti sen 66 artiklan ensimmäisen ja toisen kohdan,
   ottaa huomioon energia-alalla toteutettavaa yhteisön toimintaa hallinnoivan toimeenpanevan ”Älykkään energiahuollon viraston” perustamisesta neuvoston asetuksen (EY) N:o 58/2003 mukaisesti 23. joulukuuta 2003 tehdyn komission päätöksen 2004/20/EY (11),
   ottaa huomioon työjärjestyksen 70 artiklan ja liitteen V,
   ottaa huomioon talousarvion valvontavaliokunnan mietinnön ja lausunnot valiokunnilta, joita asia koskee (A6-0109/2008),

               A.

               ottaa huomioon, että EY:n perustamissopimuksen 274 artiklan mukaan komissio toteuttaa talousarviota omalla vastuullaan ja moitteettoman varainhoidon periaatteiden mukaisesti,

               1.

               myöntää älykkään energiahuollon toimeenpanoviraston johtajalle vastuuvapauden toimeenpanoviraston talousarvion toteuttamisesta varainhoitovuonna 2006;

               2.

               esittää huomautuksensa päätöslauselmassa, joka on erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2006, pääluokka III — Komissio;

               3.

               kehottaa puhemiestä välittämään tämän päätöksen sekä päätöksen vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2006, pääluokka III — Komissio ja siihen erottamattomasti kuuluvan päätöslauselman älykkään energiahuollon toimeenpanoviraston johtajalle, neuvostolle, komissiolle, yhteisöjen tuomioistuimelle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Hans-Gert PÖTTERING

            Pääsihteeri

         Harald RØMER

      (1)  EUVL L 78, 15.3.2006.

      (2)  EUVL C 274, 15.11.2007, s. 1.

      (3)  EUVL C 261, 31.10.2007, s. 29.

      (4)  EUVL C 107, 30.4.2004, s. 1.

      (5)  EUVL C 216, 14.9.2007, s. 3.

      (6)  EUVL C 309, 19.12.2007, s. 18.

      (7)  EUVL C 274, 15.11.2007, s. 130.

      (8)  EYVL L 248, 16.9.2002, s. 1.

      (9)  EYVL L 11, 16.1.2003, s. 1.

      (10)  EUVL L 297, 22.9.2004, s. 6.

      (11)  EUVL L 5, 9.1.2004, s. 85.


title: 2011/341/YUTP: Poliittisten ja turvallisuusasioiden komitean päätös Atalanta/2/2011, annettu 15 päivänä kesäkuuta 2011 , EU-operaation komentajan nimittämisestä Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta)

text:
               16.6.2011

               FI

               Euroopan unionin virallinen lehti

               L 158/36

         POLIITTISTEN JA TURVALLISUUSASIOIDEN KOMITEAN PÄÄTÖS ATALANTA/2/2011,
   annettu 15 päivänä kesäkuuta 2011,
   EU-operaation komentajan nimittämisestä Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta)
   (2011/341/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan,
   ottaa huomioon Euroopan unionin sotilasoperaatiosta, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta), 10 päivänä marraskuuta 2008 hyväksytyn neuvoston yhteisen toiminnan 2008/851/YUTP (1) ja erityisesti sen 6 artiklan,
   sekä katsoo seuraavaa:

               (1)

               Yhteisen toiminnan 2008/851/YUTP 6 artiklan nojalla neuvosto on valtuuttanut poliittisten ja turvallisuusasioiden komitean tekemään päätökset EU-operaation komentajan nimittämisestä.

               (2)

               Yhdistynyt kuningaskunta on ehdottanut kontra-amiraali Duncan POTTSia kenraalimajuri Buster HOWESin tilalle EU-operaation komentajaksi.

               (3)

               Euroopan unionin sotilaskomitea tukee tätä ehdotusta.

               (4)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden unionin päätösten ja toimien valmisteluun ja täytäntöönpanoon, joilla on merkitystä puolustuksen alalla,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään kontra-amiraali Duncan POTTS EU-operaation komentajaksi Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä.
   2 artikla
   Tämä päätös tulee voimaan 1 päivänä elokuuta 2011.

      Tehty Brysselissä 15 päivänä kesäkuuta 2011.

            Poliittisten ja turvallisuusasioiden komitean puolesta

            Puheenjohtaja

         O. SKOOG

      (1)  EUVL L 301, 12.11.2008, s. 33.


               23.12.2016

               FI

               Euroopan unionin virallinen lehti

               C 482/244

         P7_TA(2014)0033
   Euroopan keskuspankin johtokunnan jäsenen nimittäminen (Sabine Lautenschläger)
   Euroopan parlamentin päätös 16. tammikuuta 2014 neuvoston suosituksesta Euroopan keskuspankin johtokunnan jäsenen nimittämisestä (N7-0002/2014 – C7-0010/2014 – 2014/0801(NLE))
   (Kuuleminen)
   (2016/C 482/45)

      Euroopan parlamentti, joka,

               —

               ottaa huomioon 7. tammikuuta 2014 päivätyn neuvoston suosituksen (N7-0002/2014) (1),

               —

               ottaa huomioon Euroopan unionin toiminnasta tehdyn sopimuksen 283 artiklan 2 kohdan toisen alakohdan, jonka mukaisesti Eurooppa-neuvosto on kuullut parlamenttia (C7-0010/2014),

               —

               ottaa huomioon työjärjestyksen 109 artiklan,

               —

               ottaa huomioon talous- ja raha-asioiden valiokunnan mietinnön (A7-0023/2014),

               A.

               ottaa huomioon, että Eurooppa-neuvosto kuuli 8. tammikuuta 2014 päivätyllä ja 9. tammikuuta 2014 vastaanotetulla kirjeellä Euroopan parlamenttia Sabine Lautenschlägerin nimittämisestä Euroopan keskuspankin (EKP) johtokunnan jäseneksi kahdeksan vuoden pituiseksi kaudeksi;

               B.

               ottaa huomioon, että talous- ja raha-asioiden valiokunta arvioi Lautenschlägerin pätevyyttä ja etenkin Euroopan unionin toiminnasta tehdyn sopimuksen 283 artiklan 2 kohdassa vahvistettujen edellytysten ja 130 artiklassa asetetun EKP:n täydellisen riippumattomuuden vaatimuksen täyttymistä; ottaa huomioon, että arviointia varten valiokunta sai Lautenschlägeriltä ansioluettelon sekä vastaukset hänelle toimitettuun kysymyslomakkeeseen;

               C.

               ottaa huomioon, että tämän jälkeen valiokunta järjesti 13. tammikuuta 2014 kuulemistilaisuuden, jossa Lautenschläger käytti avauspuheenvuoron ja vastasi sitten valiokunnan jäsenten esittämiin kysymyksiin,

               1.

               antaa myönteisen lausunnon neuvoston suosituksesta nimittää Sabine Lautenschläger Euroopan keskuspankin johtokunnan jäseneksi;

               2.

               kehottaa puhemiestä välittämään tämän päätöksen Eurooppa-neuvostolle, neuvostolle ja jäsenvaltioiden hallituksille.

      (1)  Ei vielä julkaistu virallisessa lehdessä.


title: Neuvoston päätös 2006/412/YUTP, tehty  12 päivänä kesäkuuta 2006 , Euroopan unionin sotilasoperaation käynnistämisestä Yhdistyneiden Kansakuntien Kongon demokraattisessa tasavallassa olevien tarkkailijajoukkojen (MONUC) tukemiseksi vaaliprosessin aikana (EUFOR RD Congo -operaatio)

text:
               15.6.2006

               FI

               Euroopan unionin virallinen lehti

               L 163/16

      NEUVOSTON PÄÄTÖS 2006/412/YUTP,
   tehty 12 päivänä kesäkuuta 2006,
   Euroopan unionin sotilasoperaation käynnistämisestä Yhdistyneiden Kansakuntien Kongon demokraattisessa tasavallassa olevien tarkkailijajoukkojen (MONUC) tukemiseksi vaaliprosessin aikana
   (EUFOR RD Congo -operaatio)
   EUROOPAN UNIONIN NEUVOSTO, joka
   ottaa huomioon Euroopan unionin sotilasoperaatiosta Yhdistyneiden Kansakuntien Kongon demokraattisessa tasavallassa olevien tarkkailijajoukkojen (MONUC) tukemiseksi vaaliprosessin aikana 27 päivänä huhtikuuta 2006 hyväksytyn neuvoston yhteisen toiminnan 2006/319/YUTP (1) ja erityisesti sen 5 artiklan,
   sekä katsoo seuraavaa:

               (1)

               Yhdistyneiden Kansakuntien pääsihteeri vahvisti 18 päivänä huhtikuuta 2006 päivätyssä kirjeessä Euroopan unionin Yhdistyneiden Kansakuntien Kongon demokraattisessa tasavallassa oleville tarkkailijajoukoille (MONUC) antaman sotilaallisen tuen periaatteet vastauksena puheenjohtajavaltion 28 päivänä maaliskuuta 2006 päivättyyn kirjeeseen.

               (2)

               Kongon demokraattisen tasavallan viranomaiset ovat suhtautuneet myönteisesti MONUC-joukoille vaaliprosessin aikana mahdollisesti annettavaan EU:n sotilaalliseen tukeen.

               (3)

               Yhdistyneiden Kansakuntien turvallisuusneuvosto hyväksyi 25 päivänä huhtikuuta 2006 päätöslauselman 1671 (2006), jossa annetaan lupa sijoittaa väliaikaisesti Euroopan unionin joukkoja (EUFOR RD Congo -operaatio) Kongon demokraattiseen tasavaltaan MONUC-joukkojen tukemiseksi vaaliprosessin aikana.

               (4)

               Kongon demokraattisen tasavallan riippumaton vaalilautakunta on ilmoittanut, että vaalien ensimmäinen kierros järjestetään 30 päivänä heinäkuuta 2006.

               (5)

               Tanskan asemasta tehdyn, Euroopan unionista tehtyyn sopimukseen ja Euroopan yhteisön perustamissopimukseen liitetyn pöytäkirjan 6 artiklan nojalla Tanska ei osallistu niiden Euroopan unionin päätösten ja toimien valmisteluun ja täytäntöönpanoon, joilla on merkitystä puolustuksen alalla. Tanska ei näin ollen osallistu operaation rahoittamiseen,

         ON PÄÄTTÄNYT SEURAAVAA:
   1 artikla
   Käynnistetään 12 päivänä kesäkuuta 2006 EU:n sotilasoperaatio Kongon demokraattisessa tasavallassa MONUC-joukkojen tukemiseksi vaaliprosessin aikana (EUFOR RD Congo -operaatio).
   2 artikla
   Valtuutetaan EU:n operaation komentaja välittömästi antamaan toimeenpanokäsky (ACTORD) joukkojen levittäytymisen toteuttamiseksi ennen niiden operaatioalueelle saapumisen jälkeen tapahtuvaa johtovastuun siirtoa ja aloittamaan operaation toteuttaminen.
   3 artikla
   Tämä päätös tulee voimaan päivänä, jona se tehdään.
   4 artikla
   Tämä päätös julkaistaan Euroopan unionin virallisessa lehdessä.

      Tehty Luxemburgissa 12 päivänä kesäkuuta 2006.

            Neuvoston puolesta

            Puheenjohtaja

         U. PLASSNIK

      (1)  EUVL L 116, 29.4.2006, s. 98.


title: Neuvoston päätös (EU) 2016/2232, annettu 6 päivänä joulukuuta 2016, poliittista vuoropuhelua ja yhteistyötä koskevan Euroopan unionin ja sen jäsenvaltioiden sekä Kuuban tasavallan välisen sopimuksen allekirjoittamisesta unionin puolesta ja sen väliaikaisesta soveltamisesta

text:
               13.12.2016

               FI

               Euroopan unionin virallinen lehti

               LI 337/1

         NEUVOSTON PÄÄTÖS (EU) 2016/2232,
   annettu 6 päivänä joulukuuta 2016,
   poliittista vuoropuhelua ja yhteistyötä koskevan Euroopan unionin ja sen jäsenvaltioiden sekä Kuuban tasavallan välisen sopimuksen allekirjoittamisesta unionin puolesta ja sen väliaikaisesta soveltamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 31 artiklan 1 kohdan ja 37 artiklan,
   ottaa huomioon Euroopan unionin toiminnasta tehdyn sopimuksen ja erityisesti sen 207 ja 209 artiklan yhdessä sen 218 artiklan 5 kohdan ja 218 artiklan 8 kohdan toisen alakohdan kanssa,
   ottaa huomioon Euroopan komission ja unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto antoi 10 päivänä helmikuuta 2014 komissiolle luvan aloittaa Kuuban tasavallan kanssa neuvottelut poliittista vuoropuhelua ja yhteistyötä koskevasta sopimuksesta.

               (2)

               Sopimusta koskevat neuvottelut saatiin menestyksekkäästi päätökseen, kun poliittista vuoropuhelua ja yhteistyötä koskeva Euroopan unionin ja sen jäsenvaltioiden sekä Kuuban tasavallan välinen sopimus, jäljempänä ’sopimus’, parafoitiin 11 päivänä maaliskuuta 2016.

               (3)

               Sopimuksen 86 artiklan 3 kohdassa määrätään sen väliaikaisesta soveltamisesta sen voimaantuloon asti.

               (4)

               Sopimus olisi näin ollen allekirjoitettava unionin puolesta ja sitä olisi sovellettava väliaikaisesti, kunnes sen tekemistä varten tarvittavat menettelyt on saatettu päätökseen

               (5)

               Sopimuksen osien väliaikainen soveltaminen ei vaikuta perussopimusten mukaiseen unionin ja sen jäsenvaltioiden väliseen toimivallan jakoon. Sopimuksen osien väliaikaisen soveltamisen olisi myös oltava yhdenmukaista unionin toimivallan luonteen kanssa, erityisesti niiltä osin kuin kyse on sopimuksen III osan IV–VII osastossa tarkoitetuista asioista,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan lupa allekirjoittaa unionin puolesta poliittista vuoropuhelua ja yhteistyötä koskeva Euroopan unionin ja sen jäsenvaltioiden sekä Kuuban tasavallan välinen sopimus sillä varauksella, että mainitun sopimuksen tekeminen saatetaan päätökseen.
   Sopimuksen teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.
   3 artikla
   Ennen sopimuksen voimaantuloa unionin ja Kuuban tasavallan välillä sovelletaan väliaikaisesti (1) sopimuksen seuraavia osia sen 86 artiklan 3 kohdan mukaisesti ja edellyttäen, että siinä määrätyt ilmoitukset on annettu, mutta vain siltä osin kuin ne kattavat unionin toimivaltaan kuuluvia kysymyksiä, mukaan lukien ne, jotka kuuluvat unionin toimivaltaan määritellä ja toteuttaa yhteistä ulko- ja turvallisuuspolitiikkaa:

               —

               osat I–IV; ja

               —

               osa V siltä osin kuin sen määräykset rajoittuvat sopimuksen väliaikaisen soveltamisen turvaamiseen.

         Sen estämättä, mitä tämän artiklan ensimmäisessä kohdassa säädetään, seuraavia artikloja ei sovelleta väliaikaisesti:

               —

               29 artikla;

               —

               35 artikla;

               —

               55 artikla siltä osin kuin se koskee yhteistyötä meriliikenteen alalla;

               —

               58 artikla;

               —

               71 artikla siltä osin kuin se koskee rajaturvallisuutta;

               —

               73 artikla siltä osin kuin se koskee yhteistyötä muiden kuin maatalouden alan maantieteellisten merkintöjen osalta.

         4 artikla
   Tämä päätös tulee voimaan sitä päivää seuraavana päivänä, jona se hyväksytään.

      Tehty Brysselissä 6 päivänä joulukuuta 2016.

            Neuvoston puolesta

            Puheenjohtaja

         P. KAŽIMÍR

      (1)  Neuvoston pääsihteeristö julkaisee Euroopan unionin virallisessa lehdessä päivän, josta alkaen sopimusta sovelletaan väliaikaisesti.


Avis juridique important

|

31997D1210(01)

Talous- ja sosiaalikomitean päätös TSK:n asiakirjojen julkisesta saatavuudesta

Virallinen lehti nro L 339 , 10/12/1997 s. 0018 - 0018

TALOUS- JA SOSIAALIKOMITEAN PÄÄTÖS TSK:n asiakirjojen julkisesta saatavuudesta TYÖVALIOKUNTA, jokaottaa huomioon Euroopan unionista tehtyyn sopimukseen liitetyn julistuksen oikeudesta saada tietoja sekä sen, että kyseisessä julistuksessa korostetaan päätöksentekomenettelyn avoimuuden vahvistavan toimielinten demokraattisuutta sekä kansalaisten luottamusta hallintoon,ottaa huomioon eräät Birminghamin, Edinburghin ja Kööpenhaminan Eurooppa-neuvostojen päätelmissä sovitut periaatteet, joiden tarkoituksena on saattaa yhteisö lähemmäksi kansalaisia,ottaa huomioon Euroopan oikeusasiamiehen pyynnön 5. päivältä kesäkuuta 1996 sekä TSK:n puheenjohtajan 5. heinäkuuta 1996 päivätyn vastauksen,ottaa huomioon oikeusasiamiehen pyynnön 9. päivältä syyskuuta 1996,ottaa huomioon TSK:n työjärjestyksen ja erityisesti sen 8 artiklan 4 kohdan,ja katsoo, että on TSK:n edun mukaista laatia yleiset säännöt, joiden nojalla yleisöllä on oikeus saada tietoja TSK:sta,ON PÄÄTTÄNYT SEURAAVAA:1. Yleisölle taataan TSK:n tai jonkin sen jaoston hyväksymien asiakirjojen saanti mahdollisimman laajasti (1).2. Asiakirjaa on pyydettävä TSK:n pääsihteeristöstä. Pyynnöstä on käytävä riittävän selkeästi ilmi, mitä asiakirjaa tai asiakirjoja pyyntö koskee. Tarpeen vaatiessa TSK kehottaa asiakirjan pyytäjää täsmentämään pyyntöään.3. Asiakirjoihin voi tutustua joko komiteassa tai niistä voidaan lähettää yksi kopio, jolloin TSK veloittaa tarvittaessa ja asiakirjan laajuudesta riippuen korvauksen valokopioinnista.4. Asiakirjan pyytäjällä ei ole valtuuksia kopioida tai jakaa sitä kaupallisiin tarkoituksiin ilman TSK:lta ennalta saatua lupaa.5. Ottaen huomioon TSK:n ja Euroopan yhteisöjen virallisten julkaisujen toimiston välisen myyntisopimuksen komitea ei välitä kyseisen sopimuksen piiriin kuuluvista asiakirjoista täydellisiä kopioita.Brysselissä 27 päivänä toukokuuta 1997.Tom JENKINSPuheenjohtaja(1) TSK:n lausuntojen valmisteluun liittyviä asiakirjoja annetaan yleisön käyttöön kuitenkin vain pääsihteerille osoitetun kirjallisen pyynnön perusteella ja hänen suostumuksellaan.


title: Neuvoston päätös (EU) 2016/763, annettu 13 päivänä toukokuuta 2016, julkisten hankintojen komiteassa Euroopan unionin puolesta otettavasta kannasta tarkistetun julkisia hankintoja koskevan sopimuksen XIX artiklan 8 kohdan mukaiseen välimiesmenettelyjä koskevaan päätösluonnokseen

text:
               14.5.2016

               FI

               Euroopan unionin virallinen lehti

               L 126/71

         NEUVOSTON PÄÄTÖS (EU) 2016/763,
   annettu 13 päivänä toukokuuta 2016,
   julkisten hankintojen komiteassa Euroopan unionin puolesta otettavasta kannasta tarkistetun julkisia hankintoja koskevan sopimuksen XIX artiklan 8 kohdan mukaiseen välimiesmenettelyjä koskevaan päätösluonnokseen
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Tarkistetussa julkisia hankintoja koskevassa sopimuksessa, jäljempänä ’tarkistettu GPA-sopimus’, joka tuli voimaan 6 päivänä huhtikuuta 2014, vahvistetaan uudistetut oikeudelliset puitteet, joita tarkistetun GPA-sopimuksen osapuolet soveltavat sopimuksen kattamiin hankintoihin. Tarkistetussa sopimuksessa annetaan sopimuksen osapuolille mahdollisuus käyttää välimiesmenettelyjä tapauksissa, joissa on esitetty vastalauseita, jotka koskevat ehdotettua korjausta, hankintayksikön siirtoa liitteestä toiseen, hankintayksikön poistamista tai muita liiteosan I osapuolta koskevien liitteiden muutoksia ja joista ei ole voitu sopia neuvottelemalla.

               (2)

               Tarkistetun GPA-sopimuksen XIX artiklan 8 kohdan mukaisesti julkisten hankintojen komitea hyväksyy välimiesmenettelyjä edellä mainittuja vastalauseita koskevien kiistojen ratkaisemisen helpottamiseksi.

               (3)

               Tarkistetun GPA-sopimuksen osapuolet ovat keskustelleet laajasti tällaisten välimiesmenettelyjen mahdollisesta sisällöstä ja tarkastelleet siinä yhteydessä eri vaihtoehtoja, joita sovellettaisiin, jos on esitetty osapuolen hankintojen soveltamisalan muuttamista koskevaan ehdotukseen liittyvä vastalause. Tarkistetun GPA-sopimuksen osapuolet ovat päässeet asiasta yksimielisyyteen.

               (4)

               Sovitut välimiesmenettelyt vahvistetaan luonnoksessa tarkistetun GPA-sopimuksen XIX artiklan 8 kohdan mukaiseksi välimiesmenettelyjä koskevaksi päätökseksi.

               (5)

               Välimiesmenettelyjä koskevassa päätösluonnoksessa vahvistetaan edellytykset, joiden on täytyttävä, jotta välimiesmenettelyihin voidaan turvautua, ja säännöt, joita sovelletaan välimiesten nimittämiseen, kolmansien osapuolten osallistumiseen välimiesmenettelyihin, menettelyjen suorittamiseen ja välimiesten tekemiin ratkaisuihin.

               (6)

               Välimiesmenettelyjä koskevan päätösluonnoksen hyväksymisen odotetaan parantavan tarkistetun GPA-sopimuksen nykyisiä oikeudellisia puitteita, koska sen tarkoituksena on helpottaa sellaisten vastalauseiden ratkaisemista, jotka koskevat ehdotettua korjausta, hankintayksikön siirtoa liitteestä toiseen, hankintayksikön poistamista tai muita tarkistetun GPA-sopimuksen liiteosan I osapuolta koskevien liitteiden muutoksia.

               (7)

               On näin ollen aiheellista määrittää kanta, joka otetaan unionin puolesta julkisten hankintojen komiteassa välimiesmenettelyjä koskevaan päätösluonnokseen,

         ON HYVÄKSYNYT TÄMÄN PÄÄTÖKSEN:
   1 artikla
   Julkisten hankintojen komiteassa unionin puolesta otettava kanta on, että tarkistetun julkisia hankintoja koskevan sopimuksen XIX artiklan 8 kohdan mukainen välimiesmenettelyjä koskeva päätösluonnos hyväksytään.
   Välimiesmenettelyjä koskevan päätösluonnoksen teksti on liitetty tähän päätökseen.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 13 päivänä toukokuuta 2016.

            Neuvoston puolesta

            Puheenjohtaja

         E. M. J. PLOUMEN

      LUONNOS TARKISTETUN GPA-SOPIMUKSEN XIX ARTIKLAN 8 KOHDAN MUKAISEKSI VÄLIMIESMENETTELYJÄ KOSKEVAKSI PÄÄTÖKSEKSI
      Julkisten hankintojen komitea, jäljempänä ’komitea’, joka
      toteaa, että tarkistetun julkisia hankintoja koskevan sopimuksen, jäljempänä ’sopimus’, XIX artiklan 8 kohdan mukaan komitea laatii välimiesmenettelyjä XIX artiklan 2 kohdan mukaisia vastalauseita koskevien kiistojen ratkaisemisen helpottamiseksi; ja
      vahvistaa sopimuksen XIX artiklan 8 kohdan b ja c alakohdan merkityksen näiden välimiesmenettelyjen kannalta ja toistaa osapuolten vakaan aikeen hyväksyä päätöksiä sopimuksen XIX artiklan 8 kohdan b ja c alakohdan nojalla;
      hyväksyy seuraavat välimiesmenettelyt sopimuksen XIX artiklan 2 kohdan mukaisia vastalauseita koskevien kiistojen ratkaisemisen helpottamiseksi:

            Välimiesmenettelyihin turvautuminen

                  1.

                  Jos muutosta ehdottava osapuoli ja vastustava osapuoli eivät pysty ratkaisemaan sopimuksen XIX artiklan 1 kohdan mukaisesti ehdotettuun muutokseen liittyvää vastalausetta koskevaa kiistaa, muutosta ehdottava osapuoli tai mikä tahansa vastustava osapuoli voi sopimuksen XIX artiklan 7 kohdan nojalla saattaa ehdotetun muutoksen välimiesmenettelyyn ilmoittaen pyyntönsä syyt komitealle aikaisintaan 45 päivän kuluessa siitä, kun sopimuksen XIX artiklan 1 kohdan mukainen ilmoitus ehdotetusta muutoksesta on jaettu osapuolille.

                  2.

                  Jos kaksi osapuolta tai useampi osapuoli saattaa saman ehdotetun muutoksen välimiesmenettelyyn ennen kuin kaikki välimiehet on nimitetty, muutosta ehdottavan osapuolen ja kaikkien sitä vastustavien osapuolten on sovittava yhdestä ainoasta välimiesmenettelystä, jossa käsitellään kaikki samaa ehdotettua muutosta koskevat vastalauseet. Jos samasta ehdotetusta muutoksesta pannaan vireille välimiesmenettely vielä sen jälkeen, kun kaikki välimiehet on nimitetty, muutosta ehdottavan osapuolen ja kaikkien sitä vastustavien osapuolten on aina kun mahdollista sovittava yhdestä ainoasta välimiesmenettelystä.

            Välimiesten nimittäminen

                  3.

                  Välimiesmenettelyn suorittavat välimiehet. Jolleivät välimiesmenettelyn osapuolet muuta sovi, välimiehiä nimitetään kolme. Välimiesten on täytettävä riitojen ratkaisusta annettuja sääntöjä ja menettelyjä koskevan sopimuksen 8 artiklan 1, 2 ja 9 kohdassa vahvistetut panelisteja koskevat vaatimukset.

                  4.

                  Komitean sihteeristön on välimiesmenettelyn osapuolen pyynnöstä esitettävä ehdotus nimitettäviksi välimiehiksi. Välimiesmenettelyn osapuolet eivät saa vastustaa nimityksiä muista kuin pakottavista syistä. Välimiesmenettelyn osapuolten kansalaisia ja kolmansien osapuolten valtion virkamiehiä ei saa nimittää välimiehiksi, jolleivät välimiesmenettelyn osapuolet muuta sovi.

                  5.

                  Jos välimiesmenettelyn osapuolet eivät pääse sopimukseen nimitettävistä välimiehistä 20 päivän kuluessa ehdotetun muutoksen saattamisesta välimiesmenettelyyn, pääjohtaja nimittää välimiesmenettelyn osapuolen pyynnöstä välimiehet 10 päivän kuluessa kuultuaan välimiesmenettelyn osapuolia ja komitean puheenjohtajaa.

            Kolmansien osapuolten osallistuminen

                  6.

                  Sopimuksen osapuolta, jolla on ehdotettuun muutokseen liittyvä merkittävä intressi ja joka on ilmoittanut intressistään komitealle 10 päivän kuluessa ehdotetun muutoksen saattamisesta välimiesmenettelyyn, jäljempänä ’kolmas osapuoli’, on kehotettava jättämään kirjallinen lausuma, osallistumaan välimiesten ja välimiesmenettelyn osapuolten varsinaisiin kokouksiin ja esittämään suullisia lausuntoja, ja sillä on oltava oikeus vastata välimiesten esittämiin kysymyksiin.

            Menettelyt

                  7.

                  Välimiesten on menettelyjä suorittaessaan sovellettava asiaan liittyviä sopimuksen määräyksiä ja noudatettava komitean sopimuksen XIX artiklan 8 kohdan b alakohdan mukaisesti tekemää päätöstä, kun se on hyväksytty. Lisäksi sovelletaan seuraavia toimintamenettelyjä:

                              a.

                              Komitean sihteeristön on toimitettava sopimuksen XIX artiklan 1 tai 2 kohdan mukaiset asiaan liittyvät ilmoitus ja vastalause välimiehille viipymättä. Kymmenen päivän kuluessa välimiesten nimittämisestä ja välimiesmenettelyn osapuolten kuulemisen jälkeen välimiesten on vahvistettava aikataulu välimiesmenettelyn toteuttamiselle. Aikataulun olisi perustuttava tämän päätöksen liitteessä olevaan aikatauluun.

                              b.

                              Välimiesten on pidettävä varsinainen kokous välimiesmenettelyn osapuolten kanssa, jolleivät välimiesmenettelyn osapuolet katso sen olevan tarpeetonta. Ennen varsinaista kokousta välimiesmenettelyn osapuolten on toimitettava välimiehille kirjalliset lausumat, joissa ne esittävät asiaa koskevat tosiasiat ja väitteensä.

                              c.

                              Jos välimiesmenettelyn osapuoli toimittaa välimiehille tietoja, jotka se on merkinnyt luottamuksellisiksi, välimiesten, välimiesmenettelyn muiden osapuolten ja kolmansien osapuolten on käsiteltävä näitä tietoja luottamuksellisina. Välimiesten on välimiesmenettelyn osapuolen pyynnöstä otettava käyttöön lisämenettelyjä, joita tarvitaan tällaisten tietojen säilyttämiseen luottamuksellisina.

                              d.

                              Jos välimiesmenettelyn osapuoli antaa kirjallisissa lausumissaan luottamuksellisiksi merkitsemiään tietoja, sen on välimiesmenettelyn muun osapuolen tai kolmannen osapuolen pyynnöstä toimitettava ei-luottamuksellinen tiivistelmä niistä lausumiensa sisältämistä tiedoista, jotka voidaan julkistaa.

                              e.

                              Välimiesten on varsinaisessa kokouksessa pyydettävä välimiesmenettelyä pyytänyttä osapuolta esittämään asiansa suullisesti. Osapuolta, jota vastaan välimiesmenettely on käynnistetty, on tämän jälkeen pyydettävä esittämään näkökantansa suullisesti.

                              f.

                              Välimiesten varsinaiset kokoukset ovat avoimia yleisölle, ellei jokin välimiesmenettelyn osapuoli pyydä kokouksen pitämistä suljetuin ovin luottamuksellisiksi merkittyjen tietojen suojelemiseksi.

                              g.

                              Välimiehet voivat milloin tahansa esittää kysymyksiä välimiesmenettelyn osapuolille ja kolmansille osapuolille ja pyytää näitä esittämään selvennyksiä joko kokouksen aikana tai kirjallisesti.

                              h.

                              Välimiesmenettelyn osapuolten kirjalliset lausumat, mukaan luettuina vastaukset välimiesten esittämiin kysymyksiin, on asetettava välimiesmenettelyn toisen osapuolen tai muiden osapuolten sekä kolmansien osapuolten saataville. Välimiesmenettelyn osapuolten on toimitettava kirjallinen versio välimiesten kanssa pidetyissä kokouksissa esittämistään suullisista lausumista välimiehille, välimiesmenettelyn toiselle osapuolelle tai muille osapuolille sekä kolmansille osapuolille.

                              i.

                              Kolmansien osapuolten kirjalliset lausumat, niiden kysymyksiin antamat vastaukset ja kirjalliset versiot niiden esittämistä suullisista lausumista on asetettava välimiesten, välimiesmenettelyn osapuolten ja muiden kolmansien osapuolten saataville ja otettava huomioon välimiesten raportissa.

                              j.

                              Asioiden käsittely välimiesten kesken on luottamuksellista.

                              k.

                              Välimiehet voivat pyytää tietoja asianmukaisiksi katsomistaan lähteistä ja kuulla asiantuntijoita. Välimiesten on toimitettava välimiesmenettelyn osapuolille ja kolmansille osapuolille kaikki asiantuntijoille annetut tai heiltä saadut tiedot. Välimiesmenettelyn osapuolilla on oltava tilaisuus esittää huomautuksia asiantuntijoilta saaduista tiedoista.

                              l.

                              Välimiesten on kuultava välimiesmenettelyn osapuolia päättäessään mahdollisista välimiesmenettelykohtaisista muista menettelyistä.

                              m.

                              Ellei 7 kohdan c alakohdasta muuta johdu, mikään näissä menettelyissä ei estä välimiesmenettelyn osapuolta tai kolmatta osapuolta julkistamasta yleisölle omaa kantaansa koskevia lausuntoja.

                  8.

                  Riitojen ratkaisusta annettuja sääntöjä ja menettelyjä koskevaa sopimusta sovelletaan kaikkiin välimiehenä näissä menettelyissä toimiviin henkilöihin sekä, siten kuin mainitussa sopimuksessa ja henkilöstösääntöjen asianomaisissa määräyksissä täsmennetään, niihin sihteeristön jäseniin, joita pyydetään avustamaan välimiehiä.

                  9.

                  Jos välimiesmenettelyn osapuolet löytävät yhteisen ratkaisun ehdotetusta muutoksesta esitettyjä vastalauseita koskevaan kiistaan, niiden on ilmoitettava siitä välimiehille viipymättä. Ilmoituksen saatuaan välimiesten on päätettävä näitä osapuolia koskeva menettely. Yhteisesti sovitun ratkaisun yksityiskohdat on ilmoitettava komitealle, jossa sopimuksen osapuolet voivat esittää huomautuksia.

            Välimiesten vahvistamat ratkaisut

                  10.

                  Välimiesten toimeksiannossa on edellytettävä, että välimiehet tekevät ratkaisun seuraavista:

                              a.

                              kun kyse on sopimuksen XIX artiklan 1 kohdan a alakohdan mukaisesti ehdotetusta yksikön poistamisesta, onko valtion valvonta tai vaikutus poistettavaksi ehdotetun yksikön tämän sopimuksen piiriin kuuluvan hankinnan kohdalta käytännössä lakannut; tai

                              b.

                              kun kyse on XIX artiklan 1 kohdan b alakohdan mukaisesti ehdotetusta muusta muutoksesta, säilytetäänkö ehdotetulla muutoksella oikeuksien ja velvoitteiden tasapaino ja sopimuksen osalta vallinnut yhteisesti sovittu soveltamisalan suhteellinen laajuus; soveltuvissa tapauksissa määritetään korvaavien järjestelyjen laajuus.

                  11.

                  Välimiesten on annettava välimiesmenettelyn osapuolille raportti, jossa he esittävät ratkaisunsa perusteluineen, 90 päivän kuluessa tai, jos välimiehet ovat muuttaneet aikataulua, 120 päivän kuluessa

                              a.

                              välimiesten nimittämisestä, kun välimiesmenettely suoritetaan 1 kohdan mukaisesti; tai

                              b.

                              pyynnön esittämisestä, kun välimiesmenettely suoritetaan 12 kohdan mukaisesti.

                        Tässä kohdassa vahvistettua määräaikaa voidaan jatkaa välimiesmenettelyn osapuolten yhteisestä sopimuksesta. Komitean sihteeristön on viipymättä toimitettava raportti sopimuksen osapuolille, kun se on käännetty.

                  12.

                  Jos välimiehet tekevät kielteisen ratkaisun 10 kohdan a alakohdan mukaisesti ja jos he eivät määritä korvaavia järjestelyjä 10 kohdan b alakohdan mukaisesti, mikä tahansa välimiesmenettelyn osapuolista voi sen jälkeen, kun välimiesten raportin jakelusta on kulunut vähintään 30 mutta enintään 60 päivää, pyytää samoja välimiehiä, jos he ovat käytettävissä, määrittämään korvaavien järjestelyjen laajuus, jolla säilytetään sopimuksen osalta vallinnut yhteisesti sovittu soveltamisalan suhteellinen laajuus ja oikeuksien ja velvoitteiden tasapaino. Välimiesten on tällöin noudatettava komitean sopimuksen XIX artiklan 8 kohdan c alakohdan mukaisesti tekemää päätöstä, kun se on hyväksytty. Jos joku alkuperäisistä välimiehistä ei ole käytettävissä, hänen tilalleen nimitetään korvaava välimies 3–5 kohdan mukaisesti.

            Täytäntöönpano

                  13.

                  Välimiesmenettelyn osapuolten on hyväksyttävä, että välimiesten ratkaisu on lopullinen.

                  14.

                  Sopimuksen XIX artiklan 7 kohdan b alakohdan i alakohtaa sovellettaessa välimiesmenettelyn katsotaan päättyneen seuraavissa tapauksissa:

                              a.

                              kun 11 artiklan mukainen raportti, joka ei anna oikeutta panna vireille lisämenettelyjä 12 kohdan mukaisesti, jaetaan sopimuksen osapuolille; tai

                              b.

                              jos välimiesmenettelyn osapuolet eivät käytä niille 12 kohdan mukaisesti annettua oikeutta, kun kyseisessä kohdassa vahvistettu määräaika päättyy.

         LIITE

            EHDOTUS VÄLIMIESMENETTELYN AIKATAULUKSI

         Välimiesten on käytettävä 7 kohdan a alakohdan mukaisesti vahvistetun aikataulun perustana seuraavia:

                     a.

                     Välimiesmenettelyn osapuolten kirjallisten lausumien vastaanottaminen:

                                 1)

                                 Pyynnön esittänyt osapuoli:

                     - - - - - - - - - - 2 viikkoa

                                 2)

                                 Vastaajana oleva osapuoli:

                     - - - - - - - - - - 2 viikkoa

                     b.

                     Kolmansien osapuolten lausumien vastaanottaminen:

                     - - - - - - - - - - 1 viikko

                     c.

                     Varsinainen kokous välimiesten kanssa:

                     - - - - - - - - - - 1–2 viikkoa

                     d.

                     Vastaukset välimiesmenettelyn osapuolten ja kolmansien osapuolten kysymyksiin:

                     - - - - - - - - - - 1–2 viikkoa

                     e.

                     Välimiesten ratkaisua koskevan raportin antaminen ja jakelu:

                     - - - - - - - - - - 4 viikkoa

               Välimiehet voivat 11 kohdan määräysten mukaisesti muuttaa edellä esitettyä aikataulua ja järjestää välimiesmenettelyn osapuolten kanssa lisäkokouksia niitä kuultuaan.


Avis juridique important

|

32002D0179

2002/179/EY: Neuvoston päätös, tehty 17 päivänä joulukuuta 2001, Euroopan yhteisön ja Turkin tasavallan välisen puitesopimuksen tekemisestä yleisperiaatteista, jotka koskevat Turkin tasavallan osallistumista yhteisön ohjelmiin

Virallinen lehti nro L 061 , 02/03/2002 s. 0027 - 0028

Neuvoston päätös,tehty 17 päivänä joulukuuta 2001,Euroopan yhteisön ja Turkin tasavallan välisen puitesopimuksen tekemisestä yleisperiaatteista, jotka koskevat Turkin tasavallan osallistumista yhteisön ohjelmiin(2002/179/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 13, 61, 95, 129 ja 137 artiklan, 149 artiklan 4 kohdan, 150 artiklan 4 kohdan, 151 artiklan 5 kohdan, 152 artiklan 4 kohdan, 153 artiklan 4 kohdan, 156, 157 ja 166 artiklan, 175 artiklan 1 kohdan ja 308 artiklan yhdessä 300 artiklan 2 kohdan ensimmäisen alakohdan toisen virkkeen, 3 kohdan toisen alakohdan ja 4 kohdan kanssa,ottaa huomioon komission ehdotuksen(1),ottaa huomioon Euroopan parlamentin puoltavan lausunnon(2),sekä katsoo seuraavaa:(1) EU-Turkki-assosiaationeuvoston 6 päivänä maaliskuuta 1995 antamassa päätöslauselmassa kehotettiin tekemään aloitteita useilla aloilla Euroopan unionin ja Turkin yhteistyön laajentamiseksi, mukaan lukien Turkin mahdollinen osallistuminen tiettyihin yhteisön ohjelmiin.(2) Luxemburgissa joulukuussa 1997 kokoontunut Eurooppa-neuvosto katsoi yhteisön ohjelmiin osallistumisen vauhdittavan vahvistettua ehdokasmaiden liittymistä valmistelevaa strategiaa, jolloin tämä osallistuminen määritellään tapauskohtaisesti. Samanaikaisesti Turkin tasavallalle vahvistettiin eurooppalainen strategia, joka antaa sille saman mahdollisuuden. Eurooppa-neuvoston Helsingissä joulukuussa 1999 ja erityisesti Nizzassa joulukuussa 2000 pidetyn kokouksen jälkeen tapauskohtainen lähestymistapa tällä alalla voidaan muuttaa laaja-alaiseksi suurimman osan yhteisön ohjelmia kattavaksi lähestymistavaksi.(3) Helsingissä kokoontunut Eurooppa-neuvosto totesi, että Turkin tasavallan on määrä liittyä unioniin samojen perusteiden mukaisesti, joita sovelletaan muihinkin ehdokasmaihin, että olemassa olevan eurooppalaisen strategian perusteella Turkin tasavalta pääsee muiden ehdokasmaiden tapaan osalliseksi liittymistä edeltävästä strategiasta uudistustensa edistämiseksi ja tukemiseksi, ja että se saa myös mahdollisuuden osallistua yhteisön ohjelmiin ja virastoihin sekä ehdokasmaiden ja unionin kokouksiin liittymisprosessin yhteydessä.(4) Neuvoston 5 päivänä kesäkuuta 2001 antamien neuvotteludirektiivien mukaisesti komissio on neuvotellut yhteisön puolesta Turkin tasavallan kanssa puitesopimuksen yleisperiaatteista, jotka koskevat sen osallistumista yhteisön ohjelmiin.(5) Tiettyjen sopimukseen sisältyvien ohjelmien osalta perustamissopimuksessa ei ole määräystä muista kuin 308 artiklan mukaisista valtuuksista.(6) Komission olisi määritettävä yhteisön puolesta Turkin tasavallan yhteisön ohjelmiin osallistumista koskevat erityisehdot sekä erityisesti sen rahoitusosuus. Neuvoston nimeämän erityiskomitean olisi avustettava komissiota tässä tehtävässä.(7) Turkin tasavalta voi hakea talousapua yhteisön ohjelmiin osallistumiseksi rahoituksellisista ja teknisistä toimenpiteistä (MEDA) taloudellisen ja yhteiskunnallisen rakenneuudistuksen tukemiseksi Euro-Välimeri-yhteistyökumppanuuden puitteissa 23 päivänä heinäkuuta 1996 annetun neuvoston asetuksen (EY) N:o 1488/96(3), Euroopan yhteisön ja Turkin tulliliiton syventämiseksi tarkoitettujen toimien täytäntöönpanosta 10 päivänä huhtikuuta 2000 annetun neuvoston asetuksen (EY) N:o 764/2000(4) ja Turkin taloudellisen ja yhteiskunnallisen kehityksen edistämiseksi toteutettavien toimien täytäntöönpanosta 22 päivänä tammikuuta 2001 annetun neuvoston asetuksen (EY) N:o 257/2001(5) mukaisesti.(8) Tanska ei Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemasta tehdyn pöytäkirjan 1 ja 2 artiklan mukaisesti osallistu tämän neuvoston päätöksen siihen osaan, joka on tehty yhteisön perustamissopimuksen IV osaston nojalla, eikä Tanska ole tämän neuvoston päätöksen edellä mainitun osan sitoma eikä sitä sovelleta Tanskaan.(9) Yhdistynyt kuningaskunta ja Irlanti aikovat osallistua yksityisoikeutta koskevan Euroopan oikeudellisen alueen toteuttamista helpottavien yhteisön toimien yleisiä puitteita koskevan asetuksen antamiseen, ja sen jälkeen kun asetus on annettu Yhdistynyt kuningaskunta ja Irlanti ovat sen sitomia ja asetusta sovelletaan niihin. Tulevaisuudessa Euroopan yhteisön perustamissopimuksen IV osaston nojalla annettavien sellaisten yhteisön säädösten osalta, joilla pannaan täytäntöön tai perustetaan jokin yhteisön tuleva ohjelma, Yhdistynyt kuningaskunta ja Irlanti ovat tämän neuvoston päätöksen sen osan, joka on tehty perustamissopimuksen IV osaston nojalla, sitomia ja mainittua osaa sovelletaan niihin ainoastaan, jos Yhdistynyt kuningaskunta ja Irlanti ovat kyseessä olevan säädöksen sitomia Euroopan unionista tehtyyn sopimukseen ja Euroopan yhteisön perustamissopimukseen liitetyn, Yhdistyneen kuningaskunnan ja Irlannin asemaa koskevan pöytäkirjan mukaisesti.(10) Komission olisi tarkasteltava sopimusta säännöllisesti.(11) Sopimus olisi hyväksyttävä,ON PÄÄTTÄNYT SEURAAVAA:1 artiklaHyväksytään yhteisön puolesta Euroopan yhteisön ja Turkin tasavallan välinen puitesopimus yleisperiaatteista, jotka koskevat Turkin tasavallan osallistumista yhteisön ohjelmiin.Sopimuksen teksti on tämän päätöksen liitteenä.2 artikla1. Komissio valtuutetaan määrittämään yhteisön puolesta erityisehdot, jotka koskevat Turkin tasavallan osallistumista kuhunkin yksittäiseen ohjelmaan, mukaan lukien sen rahoitusosuus. Komissiota avustaa tässä tehtävässä neuvoston nimeämä erityiskomitea.2. Jos Turkin tasavalta hakee ulkoista apua, sovelletaan menettelyjä, jotka on säädetty asetuksessa (EY) N:o 1488/96, asetuksessa (EY) N:o 764/2000, asetuksessa (EY) N:o 257/2001 ja samanlaisissa mahdollisesti myöhemmin annettavissa asetuksissa, jotka koskevat Turkin tasavallalle annettavaa yhteisön ulkoista rahoitusapua.3 artiklaKomissio tarkastelee sopimuksen täytäntöönpanoa ja antaa siitä kertomuksen neuvostolle viimeistään kolmen vuoden kuluttua sopimuksen voimaantulopäivästä ja sen jälkeen joka kolmas vuosi. Kertomukseen voidaan liittää tarvittaessa asianmukaisia ehdotuksia.4 artiklaNeuvoston puheenjohtajalla on oikeus nimetä yksi tai useampi henkilö, jolla on valtuudet allekirjoittaa sopimus yhteisöä sitovasti.5 artiklaNeuvoston puheenjohtaja tekee yhteisön puolesta sopimuksen 9 artiklassa tarkoitetut ilmoitukset(6).Tehty Brysselissä 17 päivänä joulukuuta 2001.Neuvoston puolestaPuheenjohtajaA. Neyts-Uyttebroeck(1) EYVL C 304 E, 30.10.2001, s. 342.(2) Lausunto annettu 11. joulukuuta 2001 (ei vielä julkaistu virallisessa lehdessä).(3) EYVL L 189, 30.7.1996, s. 1, asetus sellaisena kuin se on viimeksi muutettuna asetuksella (EY) N:o 2698/2000, EYVL L 311, 12.12.2000, s. 1.(4) EYVL L 94, 14.4.2000, s. 6.(5) EYVL L 39, 9.2.2001, s. 1.(6) Neuvoston pääsihteeristö julkaisee sopimuksen voimaantulopäivän Euroopan yhteisöjen virallisessa lehdessä.


title: 2012/509/EU: Jäsenvaltioiden hallitusten edustajien päätös, annettu 20 päivänä syyskuuta 2012 , unionin yleisen tuomioistuimen tuomarin nimittämisestä

text:
               21.9.2012

               FI

               Euroopan unionin virallinen lehti

               L 255/30

         JÄSENVALTIOIDEN HALLITUSTEN EDUSTAJIEN PÄÄTÖS,
   annettu 20 päivänä syyskuuta 2012,
   unionin yleisen tuomioistuimen tuomarin nimittämisestä
   (2012/509/EU)
   EUROOPAN UNIONIN JÄSENVALTIOIDEN HALLITUSTEN EDUSTAJAT, jotka
   ottavat huomioon Euroopan unionista tehdyn sopimuksen ja erityisesti sen 19 artiklan,
   ottavat huomioon Euroopan unionin toiminnasta tehdyn sopimuksen ja erityisesti sen 254 ja 255 artiklan,
   sekä katsovat seuraavaa:

               (1)

               Euroopan unionin tuomioistuimen perussäännöstä tehdyn pöytäkirjan 5 ja 7 artiklan nojalla ja Ena CREMONAn eroamisen johdosta olisi unionin yleiseen tuomioistuimeen nimitettävä tuomari hänen jäljellä olevaksi toimikaudekseen eli 31 päivään elokuuta 2013.

               (2)

               Eugène BUTTIGIEGia on ehdotettu vapautuvalle paikalle.

               (3)

               Euroopan unionin toiminnasta tehdyn sopimuksen 255 artiklalla perustettu komitea on antanut lausuntonsa Eugène BUTTIGIEGin soveltuvuudesta unionin yleisen tuomioistuimen tuomarin tehtävään,

         OVAT HYVÄKSYNEET TÄMÄN PÄÄTÖKSEN:
   1 artikla
   Eugène BUTTIGIEG nimitetään unionin yleisen tuomioistuimen tuomariksi 22 päivänä syyskuuta 2012 alkavaksi ja 31 päivänä elokuuta 2013 päättyväksi kaudeksi.
   2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Brysselissä 20 päivänä syyskuuta 2012.

            Puheenjohtaja

         K. KORNELIOU